Obrieniidae

Obrieniidae er en familie av utdødde biller.

Utseende 
Ganske små (1,7-3,4 millimeter, bortsett fra én art som er 6 millimeter lang), avlange, brunlige biller. De hadde en forlenget snute og er derfor gjerne blitt plassert sammen med snutebillene. Kroppen var noe flat og med tynt hudpanser (lite sklerotisert), ingen hår er synlige på fossilene. Hodet hadde nokså store, utstående fasettøyne. Antennene var nokså kraftige, middels lange, 11-leddete, ikke knebøyde, ytterst med en en-leddet, spoleformet klubbe. Dekkvingene hadde fine lengdefurer.

Historie 
Gruppen er kjent fra trias og jura (222-155 millioner år før nåtid) fra Kirgisistan, Kasakhstan og Russland.

Systematisk inndeling 
Gruppens systematiske plassering er ganske uklar. Legalov (2012) plasserte den som nærtstående til snutebillene i gruppen Curculioniformia.

 Ordenen biller, Coleoptera
 Underordenen Archostemata (eventuelt Polyphaga)
 Familien Obrieniidae Zherikhin & Gratshev, 1993
 Underfamilien Kararhynchinae Zherikhin & Gratshev, 1993
 Stammen Kararhynchini Zherikhin & Gratshev, 1993
 Slekten Kararhynchus Zherikhin & Gratshev, 1993 - tre arter fra Jura
 Stammen Kenderlykaini Legalov, 2009
 Slekten Kenderlyka Zherikhin & Gratshev, 1993 - én art fra Trias
 Slekten Madygenorhynchus Zherikhin & Gratshev, 1993 - én art fra Trias
 Underfamilien Obrieniinae Zherikhin & Gratshev, 1993
 Slekten Guillermia Zherikhin & Gratshev, 1993 - én art fra Trias
 Slekten Obrienia Zherikhin & Gratshev, 1993 - tre arter fra Trias
 Underfamilien Pseudobrieniinae Legalov, 2012
 Slekten Pseudobrienia Legalov, 2012 - én art fra Jura

Kilder 
 Legalov, A.A., 2010: Checklist of Mesozoic Curculionoidea (Coleoptera) with description of new taxa. Baltic journal of coleopterology, 10(1): 71–101. ISSN: 1407-8619
 Legalov, A.A., 2012: New Obrieniidae from the Jurassic of Kazakhstan (Coleoptera, Obrienioidea). Paleontological Journal, 46(1): 73–78. DOI: 10.1134/S0031030112010091
 Zherikhin, V.V. og Gratshev, V.G., 1994(1993): Obrieniidae, fam. nov., the oldest Mesozoic weevils (Coleoptera, Curculionoidea). Paleontological journal, 27(1A): 50-69. ISSN: 0031-0301 PDF

Eksterne lenker 
 

Biller
Archostemata
Fossile insekter
Biller formelt beskrevet i 1993